إنتوا لو تدرون شو يستويبي يوم أشوف تليفوني ويكون حد مطرشلي صور ، ودي أطير من الفرح خاصة إذا كانوا اللى في الصور هم ربعي وإخواني وهاي الحاله قبل يومين كنت عايشنها يوم طرش لي أخويه الأستاذ حسين البادي مجموعة صور ولا أروع ، وهاي الصوره اللى جدامنا فيها من اليسار اخويه الغالي صلاح سالم بن الشيخ ، وأخويه وصديقي حاضر خليفة بن ثالث ، و اخويه الغالي بو سالم سيف حمد الشحي، والرابع اللى يعرفه يذكره ، والثلاثه كلهم لعيبة كورة بس صلاح اخويه كان وايد جامد يوم يلعب كورة. واليوم أنا بقولكم سر عن اخويه صلاح ، وهذا السر يوّته من سنين ولاخبرتبه حد، بس يا اليوم اللى لازم اكشفلكم أياه ، يوم بتصلون عدال صلاح وانتوا راكعين شوفوا صبوع ريله ، خاصة لبهام منهن ماشاء الله عليه ، إن شاتك بريله رحت فيها ، هذيج الساعه لو شايتنك محمد محبوب جان وايد أهون . من جذي يوم كنت صغير كنت اخاف اتضارب معاه بس هالله هالله لا تخبرونه بهذا السر ما بيصدق سيده الحين من اختلف معاه بيطلع صبوع ريله 😁 حبيبي بو عبدالله والجميع ماعليهم زود .